*Mivel Pilátus eleget akart tenni a nép kívánságának, szabadon engedte Barabbást. Jézust pedig megkorbácsoltatta, és átadta a katonáknak, hogy feszítsék keresztre — így végezzék ki. (Mk 15,15)*

Ez az Igevers a döntésekről szól. Jól döntött Pilátus, hogy a tömeg akarata érvényesült? Biztos, hogy a tömeg jól ítélte meg a helyzetet és a megfelelő akaratot képviselte Pilátus előtt? Jól döntött Jézus, hogy engedte a keresztre feszítést?

Emberi oldalról közelítve a dolgot a tömeg döntése rossz döntés volt. Azt a Valakit ítélik halálra, aki betegeket gyógyított, reménytelen helyzetekre megoldást adott, a nép barátja volt, ételt szaporított stb.

Pilátus saját helyzetét nézve jó döntést hozott, mert a nép szemében piros pontot szerzett és egy zendülés határát súroló ügyben erőszak nélküli megoldást talált.

Jézus minden szempontból jó döntést hozott. Emberi lényét tekintve a halál kínos és kegyetlen, de az Atya akarata volt (*És 53,10*). Jézus betöltötte az Atya akaratát, mert a Mindenható Isten a jó megoldást választotta. Jézus saját, önkéntes döntése volt a kereszthalál, összhangban az Atya kapcsolatot helyreállító tervével.

Jézussal kapcsolatban mindenkinek döntést kell hozni! Válaszd Őt! *Vadon Gyula*